เรื่องร้องเรียน: นิติบุคคลหมู่บ้านจัดสรร อาร์เค พาร์ค รามอินทรา-ซาฟารี 2 อยากขอความอนุเคราะห์ เรื่องการตีเส้นกากบาดสีเหลือง หน้าทางเข้าหมู่บ้าน เพราะตรงกับทางกลับรถพอดี ทำให้เกิดอุบัติเหตุบ่อยครั้งมาก ขอของคุณค่ะ
การดำเนินการของเจ้าหน้าที่: ขอเรียนว่า บริเวณทางเข้า-ออก อาคาร หรือซอย ได้รับการคุ้มครองตามพระราชบัญญัติจราจรทางบก พ.ศ. 2522 มาตรา 55 (6) อยู่แล้ว  โดยปกติสำนักงานวิศวกรรมจราจร จะจัดทำเส้นทะแยงห้ามจอดกีดขวาง ให้เฉพาะหน่วยงานราชการ บริเวณทางแยก และซอยสาธารณะ ตลอดจนเส้นทางลัด ที่มีปัญหาเกี่ยวกับรถทางตรงในถนนสายหลักหยุดรถกีดขวางรถ"เลี้ยวขวา" เข้า-ออกเท่านั้น กรณีดังกล่าว เป็นทางเข้า-ออกหมู่บ้าน ไม่สามารถเลี้ยวขวาได้และไม่ใช่เส้นทางลัดออกสู่ถนนหรือซอยสาธารณะอื่นๆ จึงไม่อยู่ในหลักเกณฑ์การจัดทำเส้นทะแยงเหลืองของสำนักการจราจรและขนส่ง ต้องขออภัยด้วยครับ
ความเห็นของผู้แจ้ง: ดำเนินการได้อย่างรวดเร็วและชัดเจนมากค่ะ
พื้นที่: แขวงบางชัน เขตคลองสามวา กรุงเทพมหานคร